**הפיגוע בקו 9 באשדוד** היה פיגוע טרור פלסטיני שהתרחש ב-7 במרץ 1984 באוטובוס שנסע ברחוב רוגוזין בפאתי רחוב חיים משה שפירא ברובע ד' באשדוד, בו התפוצץ רימון יד ונרצחו 3 מתושבי העיר ונפצעו 8, כולם מנוסעי האוטובוס.

הפיגוע
------

בניין "בית אוצר", בית העירייה דאז – בקרבתו התרחש הפיגוע
קו 9, שמסלולו נע מהשוק העירוני בחוף לידו בצמוד לשפת הים לרובעים ד', ה' ו-ו', אוסף תלמידים מבתי הספר הסמוכים לציר התנועה שלו. סמוך לשעה 9 בבוקר, האוטובוס, בו נסעו תלמידים רבים ממקיף ג' שנסעו לבית הספר מביתם, עמד להיכנס לרחוב משה שפירא בסמוך לבית עיריית אשדוד הישן (כיום "בית אוצר"), התחנה המרכזית הישנה וקופת חולים – ואז רימון היד שהוטמן בסל אחד הנוסעים על ידי מחבל עזתי, חבר בארגון אבו נידאל שביצע גם פיגוע תופת שבוע קודם בירושלים – התפוצץ.

לווייתה של אסתר זמן בבית העלמין של אשדוד
באוטובוס היו כ-20 נוסעים, מרביתם נשים שנסעו חזרה לביתן מהשוק. **גבריאל קיקוזאשוילי**, שרימון היד הוטמן בסלו, שם לב לכך וניסה להיפטר ממנו, אך הוא התפוצץ בידו. כתוצאה מכך נרצחו קיקוזאשוילי (46) ועוד שתי נוסעות – **סימה שינקר** שבתחילה נפצעה קשה (72) ו**פרוך (אסתר) זמן** (52) שבתחילה נפצעה אנושות בראשה ובבטנה. בנוסף נפצעו בפיגוע 8 אנשים באורח בינוני, בין השאר משברי זכוכית שניתזו לרגליהם ולפניהם. כמה מטרים לפני חזיתו חצו עשרות תלמידי מקיף ג' את הכביש, שחייהם ככל הנראה ניצלו.

רופאים עוברי אורח העניקו במהירות עזרה ראשונה לנפגעים עד פינויים לבתי החולים קפלן וברזילי על ידי מגן דוד אדום. ראש העירייה אריה אזולאי, הרי שהדף הפיצוץ נשמע היטב ממשרדי העירייה הסמוכים, סייע להחשת מתנדבי המשמר האזרחי למקום. 3 חלונות באוטובוס התנפצו, השמשות הקדמיות נסדקו ובדופן השמאלי נוקבו חורים. ביציאות מהעיר הוקמו מחסומים והחלו מעצרים בחיפוש אחר המפגע. עד לצהרי היום בלבד נעצרו 144 חשודים.

לפי נהג האוטובוס מחברת אגד, שמואל (שמוליק) פינסקר, האוטובוס, שנסע קודם לכן במרחב אשדוד, נבדק על ידו לחפץ חשוד טרם הנסיעה וביציאה משוק החוף, אך לא מצא דבר. עדותו היא כי אדם החשוד כמחבל עלה בתחנת השוק הערבי[דרושה הבהרה], ובחלוף 200 מטרים התפוצץ רימון היד באוטובוס. פינסקר נשרט בפניו ושוחרר מאשפוזו בקפלן בחלוף יום.

נרצחי הפיגוע נטמנו בבית העלמין המקומי, ומונצחים באנדרטה בהר הרצל.

בעקבות הפיגוע
-------------

בעקבות הפיגוע התעורר חשש במרחב לכיש במשטרת ישראל כי "אזרחים חמומי מוח" ינסו לפגוע בערבים בעיר, לאור קריאות "נקמה" על ידי אחדים בזירת האירוע. הנהלת העירייה התכנסה לישיבה מיוחדת שהסתכמה בהחלטה לפעול להרגעת הרוחות בעיר.

> 
> אשדוד ידועה כעיר שקטה ורגועה. עכשיו, לאחר הפיגוע, אנחנו מבחינים פה ושם בהתבטאויות זעם קיצוניות, שאינן ממנהגינו, ולכן מוטל עלינו, נבחרי העיר, לחסום את ההתפרצויות האלה לפני שתפרוץ כאן מלחמת יהודים וערבים.
> 
> 
> 
> — ראש עיריית אשדוד אריה אזולאי  
> גיל יודילוביץ', קציר דמים באוטובוס באשדוד: 3 הרוגים ו-8 פצועים, מעריב, 8 במרץ 1984
> 

תחושת השלווה והביטחון בעיר התערערה, והחששות מתגובות נקם באשדוד על פיגועים באווירת הטרור במדינת ישראל המשיכו לבוא – אך לא התממשו. בהזדמנות אחרת חזר אזולאי על כך שאשדוד היא "עיר שוחרת שלום".

עם מלוא 40 שנה לפיגוע ב-2024, ערך כתב המקומון "אשדוד נט" שמואל סרדינס ראיון עם נהג האוטובוס פינסקר, ובו שיחזר את חווייתו האישית מהאירוע. בעקבות הסיקור במקומון, שודר ראיון נוסף עם פינסקר בתחנת הרדיו כאן ב. בראיון הרדיו השתתף תושב העיר, שלקח חלק בכתיבת ערך בוויקיפדיה העברית על האירוע, שקרא להנציח בעיר את נספי הפיגוע.

הנצחה
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ראו גם
------

* פיגועי טרור נגד ישראלים בישראל ובשטחים בשנות ה-80 של המאה ה-20

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות אשדוד.
 |

ויקישיתוף מדיה וקבצים בנושא **הפיגוע בקו 9 באשדוד** בוויקישיתוף
* משה אדמון, יום קטלני: זוכרים את הפיגוע הראשון באשדוד, באתר nrg‏, 17 ביולי 2012
* ישראל אוחיון, יום קטלני: 32 שנה לפיגוע הראשון באשדוד, באתר אשדוד Online‏, ‏20 במרץ 2016
* שמואל סרדינס, 40 שנה לפיגוע בקו 9 באשדוד: נהג האוטובוס שמוליק פינסקר חוזר אל היום בו נולד מחדש, באתר אשדוד נט, ‏9 במרץ 2024
* קטע קול אסף פוזיילוב (כאן דרום, רשת ב'), ראיון עם שמואל פינסקר, נהג האוטובוס בעת הפיגוע, באתר כאן – תאגיד השידור הישראלי, 11 במרץ 2024 (42:53-50:57)

### עיתונות היסטורית

* גיל יודילוביץ', קציר דמים באוטובוס באשדוד: 3 הרוגים ו-8 פצועים, מעריב, 8 במרץ 1984
* גיל יודילוביץ', חוקרי הפיגוע באשדוד: הרימון הוטמן בסלו של אחד הנוסעים, מעריב, 8 במרץ 1984, המשך
* משה לכיש, איילת דקל, זאב צור, פתאום היה רעש גדול וקיבלתי מכה בראש, חדשות, 8 במרץ 1984

#### פרסומים בארצות הברית

* David K. Shipler, ‏3 KILLED AND 9 HURT BY BOMB ON BUS IN AN ISRAELI PORT, New York Times, 8 במרץ 1984 (באנגלית)
* Edward Walsh, Bomb in Bus Kills 3 Israelis Near Tel Aviv As Violence Mounts, The Washington Post, ‏8 במרץ 1984 (באנגלית)
* Hugh Orgel, 3 People Killed, 8 Wounded in Bus Bomb Explosion in Ashdod - Jewish Telegraphic Agency, JTA, ‏8 במרץ 1984 (באנגלית)

הערות שוליים
------------

1. 1 2 3 4 5 6 7 8  ישראל אוחיון, יום קטלני: 32 שנה לפיגוע הראשון באשדוד, באתר אשדוד Online, ‏20 במרץ 2016
2. 1 2  גיל יודילוביץ', ניצלו בנס, מעריב, 8 במרץ 1984
3. ↑  מיכאל רותם, תושב עזה חטף סכין בגב באשדוד, חדשות, 20 באוקטובר 1986
4. ↑  שמואל סרדינס, 40 שנה לפיגוע בקו 9 באשדוד: נהג האוטובוס שמוליק פינסקר חוזר אל היום בו נולד מחדש, באתר אשדוד נט, ‏9 במרץ 2024
5. 1 2  אסף פוזיילוב (כאן דרום, רשת ב'), ראיון עם שמואל פינסקר, נהג האוטובוס בעת הפיגוע, באתר כאן – תאגיד השידור הישראלי, 11 במרץ 2024 (42:53-50:57)

| רובעי אשדוד |
| --- |
| 

|  |  |
| --- | --- |
| רובע א' • רובע ב' • רובע ג' • רובע ד' • רובע ה' • רובע ו' • רובע ז' • רובע ח' • רובע ט' • רובע י' • רובע י"א • רובע י"ב • רובע י"ג • רובע י"ד • רובע ט"ו • רובע ט"ז • רובע הקריה • רובע המרינה • הרובע המיוחד (קריית פרס) • רובע פארק לכיש | ללא גבול |

 |